In the Valley of Elah

In the Valley of Elah er en amerikansk dramafilm fra 2007 skrevet og regissert av Paul Haggis, med Tommy Lee Jones, Charlize Theron og Susan Sarandon i hovedrollene. Filmens tittel refererer til den bibelske dalen hvor slaget mellom David og Goliat sto.

 Handling 
Paul Haggis' In The Valley of Elah er basert på faktiske hendelser, og portretterer en forhenværende militærpolitimanns søken etter sin sønn og etter sin sønns drapsmenn. Filmen utforsker underliggende temaer som Irak-krigen, misbruk av krigsfanger og posttraumatisk stresslidelse som følge av krigshandlinger.

Filmen forteller historien om krigsveteran Hank Deerfield (Tommy Lee Jones), hans kone Joan (Susan Sarandon) og deres søken etter sønnen Mike (Jonathan Tucker), en soldat som nylig har vendt hjem fra Irak, men som på mystisk vis har blitt borte fra leiren. Hanks etterforskning får hjelp av en politidetektiv (Charlize Theron) som blir personlig involvert i saken.

 Medvirkende 
 Skuespiller RolleTommy Lee JonesHank DeerfieldCharlize TheronDet. Emily SandersJason Patric1LT KirklanderSusan SarandonJoan DeerfieldJames FrancoSFC Dan CarnelliBarry CorbinArnold BickmanJosh BrolinChief BuchwaldFrances FisherEveWes ChathamCPL Steve PenningJake McLaughlinSPC Gordon BonnerMehcad BrooksSPC Ennis Long

 Priser og nominasjoner 
Haggis vant en pris gitt av SIGNIS ved filmfestivalen i Venezia i 2007, hvor filmen deltok i konkurransen om Gulløven. Tommy Lee Jones ble nominert til en Oscar for beste mannlige hovedrolle.

 Eksterne lenker 



Kategori:Filmer fra 2007
Kategori:Dramafilmer fra USA
Kategori:Filmer basert på virkelige hendelser
Kategori:Engelskspråklige filmer